इस युद्ध के दौरान ऑपरेशन जंक्शन सिटी संयुक्त राज्य अमेरिका तथा वियतनाम गणतंत्र (दक्षिणी वियतनाम) द्वारा संयुक्त रूप से चलाया गया 82 दिवसीय अभियान था।
वियतनाम युद्ध (दूसरा): ये युद्ध 1 नवंबर 1955 से 30 अप्रैल 1975 तक चला। यानी पूरे 19 साल 6 महीने। इस युद्ध को प्रॉक्सी वॉर यानी छद्म युद्ध की संज्ञा दी गई। ये युद्ध वैसे तो उत्तरी और दक्षिणी वियतनाम के बीच लड़ा गया, लेकिन वास्तविकता ये थी कि पूरे युद्ध में सोवियत रूस समर्थक उत्तरी कोरिया और अमेरिका ने सीधी जंग लड़ी। इस युद्ध में अमेरिका को अप्रत्यक्ष तरीके से हार मिली। आखिरकार अमेरिकी सेना भारी दबाव में हटी, लेकिन तबतक लगभग 4 लाख सैनिक और 4 लाख के करीब आम लोग मारे गए। ये युद्ध शीतयुद्ध के समय सबसे लंबे समय तक 4 देशों की धरती पर लड़ा गया, जिसमें अमेरिका अपना पूरा जोर लगाने के बावजूद हार गया। इस युद्ध के दौरान ऑपरेशन जंक्शन सिटी संयुक्त राज्य अमेरिका तथा वियतनाम गणतंत्र (दक्षिणी वियतनाम) द्वारा संयुक्त रूप से चलाया गया 82 दिवसीय अभियान था। यह अभियान 22 फरवरी 1967 को शुरू किया गया था। द्वितीय विश्वयुद्ध के समय अमेरिका द्वारा चलाए गए 'मार्केट गार्डेन' नामक ऑपरेशन के बाद यह सबसे बड़ा हवाई आक्रमण का अभियान था।